Karel Roarda (politikus)

Karel Roarda (SnitsSamme Zijlstra, Het geleerde Friesland, studenten ca. 1380 - 1650, 1530/1531 -  Ljouwert, 10 novimber 1601) wie in politikus dy't yn Fryslân  in protte ynfloed hie. Popcke Roorda fan Grouw, syn heit, wie fan 1535 oant om 1540 drost op de Tegelpoarte yn FenloGenealogysk Jierboek 2011, s. 152-153.

Roarda wie nei 1550 fuortsetter fan de Fryske nasjonale tradysje fan Janko Douwama en Syds Tsjaarda. Hy wie in meistanner fan Doeke fan Martena. Roarda wekke oer Fryske privileezjes sa't Willem Loadewyk dat foar it Unybelang die. Sa hat er jierren fertsjintwurdiger fan Fryslân yn de Generaliteit west.

Roarda wie strang kalvinistysk en dêrom tsjin de Religyfrede foar de Uny fan Utert. Hy fersette him tsjin de fredesûnderhandelingen mei Spanje yn Keulen yn 1579, en mei Johan fan Oldenbarnevelt wie er tsjin de komst fan de greve fan Leicester as opfolger fan Willem fan Oranje.

Fan 1584 oant 1587 wie Roarda ien fan de machtichste minsken yn Fryslân. Doe't er yn 1592 yn konflikt kaam mei Willem Loadewyk, ûnder oaren oer de besetting fan Hasselt, ferlear er it meastepart fan syn ynfloed. Yn 1591 skreau er it boek Rudimenta religionis Christtianae, Hebraice, Graece et Latine, mar dat is, mooglik troch de ûntwikkelings fan in jier letter, net bewarre bleaun.

De kristlike Fryske Krite Karel Roarda is nei him ferneamd.

Kategory:Frysk politikus
Kategory:Lid fan de Steaten fan Fryslân
Kategory:Frysk publisist
Kategory:Frysk balling
Kategory:Frysk nasjonalist
Kategory:Fryske adel
Kategory:Steatsk persoan yn de Tachtichjierrige Oarloch
Kategory:Persoan berne yn Snits
Kategory:Persoan stoarn yn Ljouwert
Kategory:Persoan berne yn 1530
Kategory:Persoan berne yn 1531
Kategory:Persoan stoarn yn 1601